cyanic-selkie/wikianc huggingface dataset:
IPhone 6 Plus
Tekniset tiedot
iPhone 6 Plus -puhelimessa on 5,5 tuuman kapasitiivinen Retina HD -kosketusnäyttö, joka on Applen ensimmäinen Full HD -näyttö iPhone-malleissa. Näytössä on 401 pikseliä per tuuma. Koska puhelimessa on suurempi näyttö ja resoluutio kuin aikaisemmissa iPhoneissa on ollut, jotkin sovellukset saattoivat aluksi skaalautua virheellisesti ennen niiden päivittymistä. Puhelimessa on yksi gigatavu muistia, kolme vaihtoehtoa tallennustilaan (16, 64 ja 128 GB) sekä Applen 64-bittinen kaksiytiminen A8-prosessori, joka toimii 1,4 gigahertsin kellotaajuudella.
iPhone 6 Plussan kamera on muuten sama kuin iPhone 6:ssa, mutta se sisältää myös kuvainvakaimen. Kennon koko on kahdeksan megapikseliä ja se pystyy parhaimmillaan Full HD -kuvaukseen. Akun koko 2 915 milliampeerituntia, joka on noin puolet enemmän kuin iPhone 5s:ssä. iPhone 6 Plus sisältää NFC:n, mutta sen käyttö on rajattu ainoastaan Apple Payn käyttöön, joka ei ole ainakaan alkuvuonna 2015 käytössä Suomessa. Langatonta latausta puhelin ei tue. Puhelimessa on sormenjälkitunnistin, joka toimii salasanan korvaajana. Laitteen alkuperäinen käyttöjärjestelmä oli iOS 8.0 ja huhtikuussa 2015 iOS 8.3. iPhone 6 Plus julkaistiin 19. syyskuuta 2014 kymmenessä maassa. Suomessa se julkaistiin viikkoa myöhemmin. Puhelimen kanssa markkinoitiin Apple Watch -rannekelloa, joka on yhteydessä puhelimeen.
iPhone 6 Plussan näyttö oli julkaisuaikana yksi suurimmista markkinoilla olevista puhelinten näytöistä. Puhelin on saatavilla harmaana, hopeana ja kultaisena. iPhone 6:n ja 6 Plussan yhteinen slogan on Bigger than bigger.
Uljanovskin alue
Uljanovskin alue on alue Venäjän federaation länsiosassa, Volgan seudulla. Se rajoittuu pohjoisessa Tšuvassiaan ja Tatarstaniin, idässä Samaran alueeseen, etelässä Saratovin alueeseen sekä lännessä Penzan alueeseen ja Mordvaan. Alueen pääkaupunki on Uljanovsk, joka on nimetty kaupungissa syntyneen Vladimir Leninin sukunimen (Uljanov) mukaisesti. Uljanovskin alue perustettiin keskellä toista maailmansotaa, 19. tammikuuta 1943. 37 300 neliökilometrin alueella elää vuonna 2002 suoritetun väestönlaskennan mukaan 1 382 811 henkeä.
Alue on tärkeä tiede-, koulutus-, teollisuus- ja taidekeskus. Pelkästään pääkaupungissa on 15 korkeakoulua ja lisäksi muutama sata eri asteen koulua. Teollisuus on keskittynyt instrumenttien rakentamiseen ja koneiden kuten lentokoneiden kokoamiseen. Pääkaupungissa on myös 43 kirjastoa, seitsemän elokuvateatteria ja sinfoniaorkesteri.
Historia
Uljanovskin alue kuului Kazanin kaanikuntaan vuoteen 1552 asti, jolloin Venäjä valtasi koko kaanikunnan.
Hallinto
Uljanovskin alue on yksi Venäjän federaation alueista (subjekti) ja sen pääkaupunki on Uljanovsk (nimenä vuoteen 1924 Simbirsk). Alue on jaettu hallinnollisesti 20 piiriin ja 6 kaupunkialueeseen. Paikallishallinnon johdossa ovat kuvernööri ja lakiasäätävä kokous. Kuvernöörinä toimii Vladimir Šamanov.
Talous
Alueen tärkeimmät teollisuudenalat ovat koneenrakennus-, rakennusmateriaali-, puunjalostus-, tekstiili- ja elintarviketeollisuus. Maatalous tuottaa viljaa, auringonkukan siemeniä, sokerijuurikasta ja karjataloustuotteita. Uljanovskista on rautatieyhteys Kazaniin ja Saratoviin. Volgalla on laivaliikennettä.
Maantiede
Uljanovskin alue kuuluu pääasiassa Volgan ylänköön, vain Volgan itäpuolella oleva alue on alankoa. Alueen merkittävin joki on Volga, joka virtaa alueen itäosan kautta. Samaran tekojärvi ulottuu alueen eteläosaan.
Väestö
Uljanovskin alueen asukasluku on 1 472 000 (1999) ja väestötiheys 39,5 as./km². Suurimmat kaupungit ovat Uljanovsk (698 500 as.), Dimitrovgrad (137 200 as.), Inza (22 900 as.) ja Baryš (21 500 as.). Alueen väestön enemmistö on venäläisiä, joita on 73 % väestöstä. Lisäksi on tataareja 11,4 %, tšuvasseja 8,3 %, mordvalaisia 4,4 % ja muita 2,9 %.
The Simpsons: Bart vs. the Space Mutants
The Simpsons: Bart vs. the Space Mutants on Acclaimin julkaisema Simpsonit-aiheinen tasohyppely, joka on julkaistu vuonna.
Iran-Contra-skandaali
Iran-Contra-skandaalin (tunnetaan myös nimellä "Irangate") perusta oli Yhdysvaltain presidentti Ronald Reaganin salaiset asekaupat Iraniin sen ollessa verisessä sodassa naapurinsa Saddam Husseinin Irakin kanssa vuosina 1980–1988. Asekaupoista saadut tulot ohjattiin Nicaraguan demokraattisesti valittua vasemmistolaista sandinistihallitusta vastaan taisteleville Contra-sisseille. Kauppojen oli tarkoitus vaikuttaa kahdella tavalla:
The Simpsons: Bart vs. the Space Mutants
Pelialustat
thumb|left|256px|Kuvakaappaus pelin NES-versiosta. Peli julkaistiin aluksi ZX Spectrumille, Amstrad CPC:lle, Commodore 64:lle Commodore Amigalle ja DOS:lle. Ocean Software julkaisi pelin Atari ST:lle ja Acclaim Entertainment NES:lle ja vuotta myöhemmin Sega Master Systemille, Mega Drive/Genesikselle ja käsikonsoli Sega Game Gearille Acclaimin "Flying Edge" -merkinnällä. On olemassa myös samanniminen LCD-peli.
Ryan Ochoa
thumb|right|Ryan Ochoa (oikealla) pikkuveljensä Raymondin kanssa Ryan Ochoa (s. 17. toukokuuta 1996) on yhdysvaltalainen näyttelijä. Hänet tunnetaan Lannyn roolista televisiosarjassa Pair of Kings; lisäksi hän on esiintynyt toistuvasti Chuck Chambersin roolissa sarjassa iCarly.
The Simpsons: Bart vs. the Space Mutants
Pelialustat
Acclaim tuotti pelille kaksi virallista jatko-osaa: The Simpsons: Bart vs. the World ja The Simpsons: Bartman Meets Radioactive Man NES:lle. Sen jälkeen julkaistiin monta muuta Simpsonit-aiheista videopeliä. Sarjaan kuuluu 22 peliä, viimeisimpänä vuoden 2007 The Simpsons Game. Lisenssi on tosin ollut monilla eri kustantajilla.
Iran-Contra-skandaali
Kaupat tehtiin vastoin kongressin päätöksiä, jotka olivat kieltäneet Contra-sissien rahoittamisen ja aseiden myynnin Iraniin. Lisäksi sekä aseiden myynti että sissien tukeminen oli ristiriidassa YK:n sanktioiden kanssa.
The Simpsons: Bart vs. the Space Mutants
Vastaanotto
Mikrobitti antoi arvostelussaan NES-versiolle 91 pistettä sadasta.
Ryan Ochoa
Ochoa on syntynyt San Diegossa, Kaliforniassa, ja hänellä on meksikolaisia juuria. Hän on Raymond ja Robert Ochoan isoveli. Hän pääsi 8-vuotiaana esiintymään kansalliseen Dairy Queenin mainokseen, ja elokuvadebyyttinsä hän teki vuonna 2007 Ryan Zornin roolissa elokuvassa Nostalgia. Hän on esiintynyt myös elokuvissa The Perfect Game (Norberto, 2009) sekä Saiturin joulu (Tiny Tim, 2009) ja lisäksi toiminut Rick-hahmon ääninäyttelijänä animaatioelokuvassa Astro Boy.
Iran-Contra-skandaali
Aseita panttivangeista
Marraskuussa 1985 alkoi uusi neuvottelukierros, jossa israelilaiset ehdottivat 500 HAWK-ilmatorjuntaohjuksen laivaamista Iraniin kaikkien jäljellä olevien yhdysvaltalaispanttivankien vapauttamiseksi. Kenraali Colin Powell ymmärsi, että kaupanteko vaatisi suostumuksen kongressilta, koska sen yhteisarvo ylittäisi 14 miljoonaa dollaria. McFarlane ilmoitti, että presidentti oli päättänyt tästä huolimatta tehdä kaupat. Israel lähetti ensimmäisen 18 ohjuksen sarjan Iraniin marraskuun lopussa, mutta iranilaiset eivät hyväksyneet ohjuksia. Tämän takia loput ohjuskuljetukset pysäytettiin. Neuvottelut jatkuivat israelilaisten ja iranilaisten välillä seuraavien muutaman kuukauden ajan.
Väitetään Reaganin hyväksyneen tammikuussa 1986 suunnitelman, jossa israelilaisten sijaan yhdysvaltalainen välikäsi myisi aseet Iraniin vastapalvelukseksi panttivankien vapauttamisesta ja tuotot myynneistä ohjattaisiin Contrille. Suunnitelmaa alettiinkin toteuttaa. Iranilaiset kuitenkin ottivat lisää panttivankeja vapautettuaan entisiä, joten asekaupat tuli lopettaa. Esimerkiksi helmikuun aikana 1 000 TOW-ohjusta kuljetettiin Iraniin. Toukokuusta marraskuuhun kuljetettiin vielä joitakin aseita ja varaosia.
Contrien rahoittaminen
Yhdysvallat syytti sandinisteja Neuvostoliiton ja Kuuban tukemiksi, sekä vastaavasti El Salvadorin Yhdysvaltain tukemaa hallitusta vastaan taistelevien vasemmistolaississien tukemisesta. Vuonna 1985 sandinistit saavuttivat suurimman puolueen aseman vaaleissa, joita muut itsenäiset tarkkailijat läntisistä demokratioista pitivät rehellisinä ja vapaina, mutta joita Reaganin hallitus syytti tuloksen vääristelystä.
Nicco Montaño
Nicco Rae Montaño (s. 16. joulukuuta 1988 Shiprock, New Mexico) on yhdysvaltalainen vapaaottelija. Hän on ollut joulukuusta 2017 Ultimate Fighting Championshipin (UFC) naisten kärpässarjan mestari.
Iran-Contra-skandaali
Contrien rahoittaminen
Monet konservatiiviset kommentaattorit yhtyivät Reaganin näkemykseen ja jättivät kansainvälisten tarkkailijoiden havainnot huomioimatta verraten Nicaraguan vaaleja kommunististen maiden yhden kandidaatin vaaleihin. Tämä siitäkin huolimatta, että sandinisteja haastoi kuusi muuta puoluetta, jotka saivat 35 paikkaa maan edustajiston 96 paikasta.
Nicco Montaño
Tausta
Montaño varttui navajo-intiaanien reservaatissa Arizonassa. Hänen äitinsä on puoliksi navajo ja puoliksi chickasaw. Montaño aloitti vapaaottelun vuonna 2013 harrastettuaan sitä ennen brasilialaista jujutsua. Hänen isänsä, vuonna 2006 kuollut Frankie Montaño, otteli nyrkkeilyammattilaisena 1970- ja 1980-luvuilla ja toimi myöhemmin nyrkkeilyvalmentajana ja -promoottorina.
Iran-Contra-skandaali
Contrien rahoittaminen
Reaganin hallitus, vastoin kongressin lainsäädäntöä (erityisesti 1982–1983 Boland Amendment), siirsi rahoitusta ja aseita Contrille Iran-kaupoista. Contrat, joita johtivat kaadetun Somozan hallinnon (1936–1979) entiset kansalliskaartilaiset, vastaanottivat aseita ja koulutusta Yhdysvaltain tiedustelupalvelulta CIA:lta. Koulutus painottui etenkin sissitaktiikoihin, kuten infrastruktuurin tuhoamiseen ja salamurhiin.
Nicco Montaño
Vapaaottelu-ura
Montaño otteli amatöörinä viisi ottelua, voittaen ne kaikki. Hän kohtasi ensimmäisessä ammattilaisottelussaan marraskuussa 2015 Stacey Sigalan King of the Cagen (KOTC) tapahtumassa. Montaño voitti ottelun teknisellä tyrmäyksellä ensimmäisessä erässä. Ottelu käytiin kääpiösarjassa, kuten myös hänen seuraava ottelunsa helmikuussa 2016. Hän hävisi Pam Sorensonille tuomariston hajaäänin.
Iran-Contra-skandaali
Contrien rahoittaminen
NSAn arkistojen mukaan, Oliver North oli ollut yhteyksissä ja henkilokohtaisesti tavannut Manuel Noriegaan, Panaman sotilasjohtajaan jota syytettiin huumekaupoista ja rahanpesusta. Toimittaja Gary Webbin kirjoitukset paljastivat 1996 miten CIA hankki rahoitusta contrille huumeiden välittämisellä USA:ssa.
Nicco Montaño
Vapaaottelu-ura
Sorenson-ottelun jälkeen Montaño siirtyi alempaan painoluokkaan, kärpässarjaan. Hän voitti elokuussa 2016 Shana Dobsonin tuomariston yksimielisellä päätöksellä ja saman vuoden lokakuussa Jamie Milanowskin teknisellä tyrmäyksellä. Jälkimmäisen voiton myötä Montañosta tuli KOTC:n naisten kärpässarjan mestari. Tammikuussa 2017 hän palasi kääpiösarjaan otellakseen HD MMA:n mestaruudesta Julia Avilaa vastaan. Montaño hävisi ottelun tuomariston yksimielisellä päätöksellä.
Elokuussa 2017 Montañon julkistettiin olevan kilpailijana Ultimate Fighter -ohjelman 26. tuotantokaudella (The Ultimate Fighter: A New World Champion). Kaudella haettiin ensimmäistä mestaria UFC:n uuteen naisten painoluokkaan, kärpässarjaan. Montaño oli sijoitettu turnauskaaviossa neljänneksitoista kuudestatoista ottelijasta ja hän kohtasi ensimmäisellä kierroksella kolmanneksi sijoitetun Lauren Murphyn. Montaño voitti ottelun tuomariston yksimielisellä päätöksellä. Hän voitti yksimielisillä päätöksillä myös puolivälieräottelun Montana Stewartia vastaan sekä välieräottelun Barb Honchakia vastaan. Näitä kolmea ottelua ei oteta huomioon Montañon ammattilaisuran virallisissa tilastoissa, vaan ne lasketaan näytösotteluiksi.
Montaño teki virallisen UFC-debyyttinsä 1. joulukuuta 2017 Ultimate Fighter -kauden finaalitapahtumassa Las Vegasissa. Hänen vastustajanaan piti alun perin olla Sijara Eubanks, mutta Eubanksin jouduttua päivää ennen ottelua sairaalahoitoon painonpudotuksen aiheuttaman munuaisten vajaatoiminnan vuoksi, hänen tilalleen mestaruusotteluun nostettiin Roxanne Modafferi. Montaño voitti Modafferin tuomariston yksimielisellä päätöksellä (lukemin 50–45, 49–46, 49–46) ja hänestä tuli näin UFC:n ensimmäinen naisten kärpässarjan mestari.
Michelle Smith
Michelle de Bruin (o.s. Smith, 16. joulukuuta 1969 Rathcoole) on irlantilainen entinen uimari ja ainoa irlantilainen uinnin olympiavoittaja. Vuoden 1996 kesäolympialaisissa hän voitti kolme olympiakultaa, 200 ja 400 metrin sekauinneissa sekä 400 metrin vapaauinnissa. Lisäksi Smith voitti olympiapronssia 200 metrin perhosuinnissa.
Uransa aikana Smith voitti myös neljä kultaa uinnin EM-kilpailuista; kaikki eri matkoilta, sekä yhteensä kolme hopeaa. Smithin olympia- ja EM-saavutusten yllä on kuitenkin pitkään leijunut doping-leima, sillä Sevillan EM-uintien jälkeen vuoden 1998 keväällä Smith asetettiin neljän vuoden kilpailukieltoon virtsanäytteen manipuloinnista. On väitetty, että tuossa kyseisessä dopingnäytteessä olisi ollut merkkejä testosteronin käytöstä, mutta näitä huhuja ei kuitenkaan ole todistettu. Kilpailukiellon astuessa voimaan Smith oli jo 29-vuotias, mistä syystä tuomio päätti hänen uransa.
On epäilty, että Smith olisi saanut dopingaineita tulevalta aviomieheltään Erik de Bruiniltä, joka itse voitti MM-hopeaa miesten kiekonheitossa 1991, mutta kärysi dopingista vuonna 1993. Muun muassa Smithin kilpakumppani, moninkertainen olympiavoittaja Janet Evans on julkisesti ihmetellyt Smithin ennätysten nopeaa parantumista muutaman vuoden aikana. Smith ei kuitenkaan menettänyt EM- tai olympiamitalejaan, ja on yhä Irlannin kaikkien aikojen menestynein olympiaurheilija.
Leirintäopas
Leirintäopas on matkailijoille suunnattu opasvihko, joka kertoo kesä- ja talvileirintäpaikat ja antaa leiriytymiseen liittyviä ohjeita ja vinkkejä. Karavaanarin Leirintäoppaaseen kootaan jäsenetuleirintäkohteiden palvelut, harrastusmahdollisuudet ja yhteystiedot.
Oppaassa esitellään noin 400 yleistä leirintäaluetta, pihaleirintäkohdetta ja SFC-aluetta. Mukana ovat myös hiihtokeskusten caravanalueet ja muut talvileirintäkohteet. Leirintäkohteiden palvelut ja harrastusmahdollisuudet on kerrottu selkein symbolein. Leirintätiedoista löytyvät myös muun muassa leiriytymishinnat ja aukioloajat. Monet alueista kertovat itsestään myös värikuvalla.
Kaikki oppaan leirintäalueet ja matkaparkit on merkitty Leirintäoppaassa olevaan tarkkaan tiekarttaan ja jokaiselle alueelle on sanallinen ajo-ohje. Jotkut alueet selkiyttävät ajo-ohjettaan piirroskartalla.
Leirintäoppaan tiedot perustuvat leirintäyrittäjien antamiin ja tarkastamiin tietoihin. Tiedot päivitetään vuosittain kevättalvella ja ne ovat voimassa seuraavan oppaan ilmestymiseen saakka.
Caravan Leirintäopas postitetaan Caravan-lehden kolmosnumeron liitteenä kaikille SF-Caravan ry:n jäsenille sekä Caravan-lehden tilaajille. Leirintäoppaan painosmäärä vuonna 2018 oli 69 000 kpl.
Intiansitrusheinä
Intiansitrusheinä eli malabarinsitrusheinä tai sitruunaruoho (Cymbopogon citratus) on monivuotinen trooppinen heinäkasvi sitrusheinien suvussa. Sitä viljellään laajalti maustekasvina. Sitä kasvatetaan myös lauhkealla vyöhykkeellä yksivuotisena, koska se ei kestä pakkasta. Intiansitrusheinää käytetään paljon aasialaisessa ruoanlaitossa, etenkin thaimaalaisessa keittiössä. Mausteena käytettäessä siinä on mieto sitruunan maku. Kasvi on kotoisin Malesian saaristosta.
30. marraskuuta
30. marraskuuta on gregoriaanisen kalenterin mukaan vuoden 334. päivä (335. päivä karkausvuonna). Vuodesta on jäljellä 31 päivää.
Juhlapäiviä
Katso myös: kalenteri ~ 29. marraskuuta, 1. joulukuuta
Otto von Fieandt
Otto Henrik von Fieandt (26. syyskuuta 1762 Ristiina – 15. syyskuuta 1823 Viipurin pitäjä) oli Suomen sodassa taistellut suomalainen eversti. Hänestä kertoo J. L. Runebergin Vänrikki Stoolin tarinoiden runo ”Otto von Fieandt”.
Suomen sodassa 1808–1809
Suomen sodan alkaessa helmikuussa 1808 Hämeen läänin jalkaväkirykmenttiin palannut von Fieandt johti omaa osastoaan. Osasto suojasi Suomen armeijan itäistä sivustaa, kun armeija eteni takaisin etelään Siikajoen taistelun jälkeen. Von Fieandt valtasi 8. kesäkuuta 1808 noin parinsadan miehen voimin Perhossa sijainneen suuren venäläisten varaston. Von Fieandt soti Perhon ja Karstulan alueella noin 3 000 – 4 000 miehen vahvuisia venäläisjoukkoja vastaan ja valtasi myös Kyyjärvellä sijainneen tärkeän Lintulahden tienristeyksen. Suomalaiset joutuivat kuitenkin perääntymään ylivoiman edessä takaisin Perhoon 2. heinäkuuta 1808 käydyn Lintulahden taistelun jälkeen.
Von Fieandt joutui peräytymään Veteliin saakka 11. heinäkuuta 1808 käydyn Kokkonevan taistelun jälkeen, mutta saatuaan avukseen eversti Odert Reinhold von Essenin osaston molemmat osastot ryhtyivät taas etenemään. Kun von Essenin joukko palasi pääarmeijan yhteyteen, everstiluutnantiksi ylennetty von Fieandt jäi johtamaan noin 1 500 miehen vahvuista osastoa.
Von Fieandtin osasto kärsi yli 500 miehen tappiot kenraali Jegor Vlastovin johtamia venäläisiä joukkoja vastaan Karstulan taistelussa 21. elokuuta 1808. Suomalaisten puolustusasemat olivat huonot, ja von Fieandtin laiminlyötyä tiedustelun venäläiset pääsivät saarrostamaan heidät. Von Fieandtin joukot vetäytyivät nyt pohjoista kohti vetäytyvän pääarmeijan yhteyteen. Von Fieandt osallistui sodan taisteluihin vielä Ruotsin puolella Länsipohjassa.
Suomen sodan päätyttyä von Fieandt erosi armeijan palveluksesta everstin arvoisena vuonna 1810. Hän palasi takaisin Suomeen ja asui viimeiset elinvuotensa Kananojan tilalla Viipurin pitäjässä.
Muuta
Fieandtin kunniaksi on nimetty Vetelissä tie, Fiiantintie. Myös Ristiinassa on Otto von Fieandtintie.
Vielä tämän hetken
Vielä tämän hetken on Zagros Manucharin ohjaama ja käsikirjoittama suomalainen lyhytelokuva vuodelta 2009. Elokuva kuvattiin marraskuussa 2009 ja se on suunnattu festivaalilevitykseen.
Synopsis
Lähestytään ihmistä, joka on tehnyt päätöksen.
Vastaanotto
Elokuvan ensimmäinen julkinen esitys tapahtui Kinos-lyhytelokuvafestivaalilla Lahdessa 27.3.2010, jossa elokuva voitti Lumipallo-palkinnon. Syyskuussa 2010 Reikäreuna-elokuvafestivaali palkitsi elokuvan parhaana lyhytelokuvana.
Claude de Villars
thumb|200px|Claude Villars ([[Hyacinthe Rigaudin maalaus).]] Claude Louis Hector, Villarsin herttua (8. toukokuuta 1653 Moulins – 17. kesäkuuta 1734 Torino) oli Ranskan marsalkka ja vuodesta 1733 marsalkkakenraali.
Villars astui Ranskan armeijan palvelukseen vuonna 1671. Hän osallistui Ranskan–Hollannin sodassa Maastrichtin piiritykseen 1673 ja vuonna 1674 hän sai ratsuväkirykmentin komennettavakseen ja everstin arvon.
Estádio Municipal de Braga
Estádio Municipal de Braga on jalkapallostadion, joka sijaitsee Bragan kaupungissa Portugalissa. Stadion on avattu vuonna 2003 ja sen kapasiteetti on 30 154. Sporting Clube de Braga pelaa sillä kotiottelunsa ja myöhemmin se on toiminut muun muassa vuoden 2004 EM-kilpailuissa yhtenä pelipaikkana. Sen on suunnitellut portugalilaisarkkitehti Eduardo Souto de Moura.
Claude de Villars
Ranskan–Hollannin sodan jälkeen Villars toimi diplomaattisissa tehtävissä Baijerissa, mutta yhdeksänvuotisen sodan sytyttyä hän palasi armeijan palvelukseen 1690. Hän komensi Flanderissa operoineen armeijan ratsuväkeä, mutta sodan loppupuolella hänet lähetettiin Wieniin, jälleen diplomaattina.
Estádio Municipal de Braga
Heinäkuussa 2007 Sporting Braga solmi kolmivuotisen sponsorisopimuksen ranskalaisen vakuutusyhtiö AXA:n kanssa, jonka jälkeen stadion sai uuden nimen Estádio AXA. Stadionin omistaja ilmoitti kuitenkin, että sen virallista nimeä ei vaihdeta ja uusi nimi on voimassa vain sponsorisopimuksen keston ajan.
Claude de Villars
Espanjan perimyssodan aikana Villars saavutti suurimmat menestyksensä: hän johti Ranskan armeijan voittoihin keisarillisista Käferholzissa (1702) ja Höchstädtissä (1703). Käferholzin voiton vuoksi hänet ylennettiin Ranskan marsalkaksi vuonna 1703.
Estádio Municipal de Braga
Stadion on rakennettu vuoren päälle. Katsomonosia on vain kaksi, kummillakin sivuilla. Suurien louhimistöiden vuoksi stadion oli kallein (83,1 milj. euroa) vuoden 2004 EM-kilpailuihin rakennetuista uusista kilpailupaikoista.
Claude de Villars
Ranskan jouduttua alakynteen sodassa, Villars sai johdettavakseen Pohjois-Ranskassa armeijan, jonka tehtävänä oli torjua liittokunnan armeijoiden eteneminen Ranskaan. Vuonna 1712 Villars löi Eugen Savoijilaisen johtaman armeijan Denainin taistelussa, pysäyttäen vihollisen etenemisen Ranskaan.
Puolan perimyssodan syttyessä Villars sai marsalkkakenraalin arvon, mutta kuoli pian sodan sytyttyä vuonna 1734 Torinossa.
Financial District (Manhattan)
thumb|Financial District ilmakuvassa Financial District (lyh. FiDi), virallisesti Wall Street, on New Yorkissa Manhattanin eteläosassa sijaitseva rahoituslaitosten keskittymä. Alueella sijaitsee lukuisia pörssejä kuten New Yorkin pörssi, NASDAQ, AMEX, NYMEX ja NYBOT sekä Yhdysvaltain keskuspankin New Yorkin liittovarantopankki. Siellä sijaitsivat myös World Trade Centerin kaksoistornit. Alueen keskustana pidetään Wall Streetin ja Broad Streetin risteystä. Financial Districtin alueella asuu vakituisesti noin 56 000 ihmistä.
Rainy River
Rainy River tarkoittaa seuraavia:
The Pick of Destiny
The Pick of Destiny on yhdysvaltalaisen rockyhtyeen, Tenacious D:n soundtrack-albumi. Albumin kappaleet on tehty elokuvaan Tenacious D: Maailman paras rokkibändi (Tenacious D in: The Pick of Destiny). Albumi julkaistiin vuonna 2006 ja se saavutti sijan kahdeksan Billboardin listalla.
Pasi (täsmennyssivu)
Pasi tarkoittaa seuraavia asioita:
The Pick of Destiny
Albumista yleensä
Yhtyeen jäsenten, Jack Blackin ja Kyle Gassin lisäksi levyllä esiintyvät muun muassa Meat Loaf, Ronnie James Dio sekä Dave Grohl.
Ensimmäinen singlejulkaisu albumilta on "POD", jonka nimi on lyhenne sanoista "Pick of Destiny". Kappaleesta kuvattiin myös musiikkivideo. Kappaleesta "Classico" animoitiin Flashillä piirretty video. "Classicon" videon on tehnyt sama ryhmä, joka teki videon yhtyeen kappaleelle "Fuck Her Gently".
"The Government Totally Sucks" on ainoa kappale albumilta, joka ei esiinny itse elokuvassa. Sekin on kuitenkin nähtävissä elokuvan ekstroissa, poistetuissa kohtauksissa.
Kalundborg
Kalundborg on Tanskassa Sjællandin alueella sijaitsevan Kalundborgin kunnan keskustaajama. Vuoden 2012 alussa taajamassa oli 16 303 asukasta.
Kalundborg sijaitsee Sjællandin saarella noin 50 kilometriä maan pääkaupungista Kööpenhaminasta länteen. Kaupungin tunnetuin maamerkki on 1100-luvulta oleva Vor Frue Kirke. Kirkko on tehty tiilestä kuten myös sen viisi tornia.
Kalundborg on tunnettu myös Tanskan suurimmasta hiilivoimalasta (DONG Energy Asnæsværket), entsyymitehtaastaan (Novo Nordisk and Novozymes, maailman suurin insuliinin ja entsyymien valmistaja) sekä Kalundborgin lyhyt- ja keskiaalto-radioasemasta.
Statoilin jalostamo ja öljysatama
Kalundborgissa sijaitsee Statoilin Tanskan öljynjalostamo. Se on Tanskan suurin öljynjalostamo 5,5 miljoonan raakaöljytonnin vuosikapasiteetillaan. Jalostamo palvelee Tanskan, Skandinavian ja Itämeren alueen markkinoita huoltamoineen. Öljyn ja öljynjalostustuotteiden kuljetuksia varten jalostamolla on oma terminaalinsa Kalundborgin sataman yhteydessä. Tämä Statoilin öljysatama (Statoil-Havnen) on vuosittaiselta rahtimäärältään yksi Tanskan suurimmista satamista.
Jean-Jacques Annaud
thumb|Jean-Jacques Annaud vuonna 2015. Jean-Jacques Annaud (s. 1. lokakuuta 1943 Juvisy-sur-Orge) on ranskalainen elokuvaohjaaja.
Annaudin ura alkoi televisiomainoksilla 1960- ja 1970-luvun vaihteessa. Hänen ensimmäinen pitkä elokuvansa Mustaa ja valkoista väreissä vuodelta 1976 pohjaa hänen omiin sotilaskokemuksiinsa Kamerunissa. Elokuva voitti Parhaan vieraskielisen elokuvan Oscar-palkinnon.
Kolmas Annaudin elokuva Taistelu tulesta sai kaksi César-palkintoa parhaasta elokuvasta ja ohjauksesta.
Annaud on saanut elinikäisen porttikiellon Kiinaan ohjaamansa elokuvan Seitsemän vuotta Tiibetissä vuoksi.
Valikoitu filmografia
* Suomenkielisen nimen puuttuessa englanninkielinen
PIMCO
Pacific Investment Management Company, LLC (PIMCO) on yhdysvaltalainen pääomasijoitusyhtiö. Se pyörittää muun muassa Total Return Fundia, joka on noin 200 miljardin dollarin pääomallaan maailman suurin sijoitusrahasto. Vuoden 2009 aikana Pimcon hallinnoima sijoitusomaisuus ylitti biljoona dollaria.
Pimcolla on toimistot Newport Beachissa, New Yorkissa, Amsterdamissa, Singaporessa, Tokiossa, Lontoossa, Sydneyssä, Münchenissä, Zürichissä, Torontossa ja Hongkongissa.
Maailman suurin rahoituspalveluiden tarjoaja, saksalainen Allianz osti Pimcon vuonna 2000.
16. toukokuuta 2007 Pimco palkkasi entisen Yhdysvaltain keskuspankin puheenjohtajan Alan Greenspanin eritysneuvonantajakseen.
Saara Törmä
Saara Törmä (s. 1977) on suomalainen sanoittaja ja entinen ruokatoimittaja. Törmän tekemiä sanoituksia ovat tulkinneet useat suomalaisartistit, kuten Kaija Koo, Laura Närhi, Janna Hurmerinta, Johanna Kurkela, Suvi Teräsniska, Tuure Boelius, Robin, Pete Parkkonen, Katri Ylander ja Vicky Rosti. Suuren osan Törmän sanoittamista kappaleista on säveltänyt hänen puolisonsa Aku Rannila. Useita kappaleista on säveltänyt myös Matti Mikkola. Törmä itse on osallistunut myös monien kappaleiden sävellystyöhön. Törmä on sanoittanut kappaleita myös yhdessä Heidi Maria Paalasen kanssa.
Tunnetuimpia Törmän sanoittamia kappaleita ovat muun muassa Kaija Koon ”Kaunis rietas onnellinen”, Jesse Kaikurannan ”Järjetön rakkaus” ja ”Vie mut kotiin” , Lauri Tähkän "Morsian", Jari Sillanpään "Sinä ansaitset kultaa" sekä useat Antti Tuiskun kappaleet kuten ”Mä hiihdän” , ”Rahan takii”, ”Hanuri”, ”Valittu kansa” ja ”Hyökyaalto”.
Törmä ryhtyi kokopäiväiseksi lauluntekijäksi vuonna 2010. Ennen tätä Törmä työskenteli ruokatoimittajana Maku-lehdessä ja Vihreässä Langassa ja kirjoitti keittokirjoja.
Törmä sai Juha Vainio -palkinnon 2022.
Muusa/Muistijälki
pienoiskuva|Wäinö Aaltosen entisen ateljeen paikalle tehty muistomerkki Turun Hirvensalon Lauttarannassa, Pikisaarentien alussa. Muistijälki on Juhani Pallasmaan suunnittelema taideteos. Se koostuu Wäinö Aaltosen Muusa-veistoksesta sekä teräksisestä kehikosta muistotauluineen. Aaltosen syntymän 100-vuotisjuhlapäivän kunniaksi valmistettu teos paljastettiin 30. toukokuuta 1994.
Kongon tasavallan vaakuna
pienoiskuva|Kongon tasavallan vaakuna. Kongon tasavallan vaakuna on vaakuna, joka on Kongon tasavallan symboli. Nykyinen vaakuna otettiin käyttöön ensimmäisen kerran vuonna 1960 ja uudelleen vuonna 1991. Vaakunasta löytyy Kongon tasavallan kansallinen motto, Unite, Travail, Progres, suomeksi Yhtenäisyys, Työ, Edistys.
Muusa/Muistijälki
Lähteet
60.42746°N, 22.22552°W
Kongon tasavallan vaakuna
Entisiä vaakunoita
thumb|200px|left|1970–1991
Turvaseksi
Turvaseksi on seksiä, jonka aikana kehon eritteet eivät pääse kosketuksiin kumppanin limakalvojen kanssa. Näin suojaudutaan ei-toivotuilta raskauksilta ja sukupuolitaudeilta.
Minyor Stadium
Minyor Stadium on monikäyttöinen stadion Pernikissä Bulgariassa. Nykyään sitä käytetään enimmäkseen jalkapallossa PFC Minyor Pernikin kotikenttänä. Stadionille mahtuu 16 500 ihmistä.
Junckerin komissio
pienoiskuva|Jean-Claude Juncker, Euroopan komission puheenjohtaja Junckerin komissio on Jean-Claude Junckerin johtama Euroopan komissio, jonka toimikausi kestää 1. marraskuuta 2014 – 31. lokakuuta 2019. Se seurasi tehtävässä Barroson komissiota.
Euroopan parlamentti valitsi Junckerin Euroopan komission puheenjohtajaksi 15. heinäkuuta 2014. Hän esitteli uuden komission kokoonpanon ja komissaarien salkut 10. syyskuuta.
Kokoonpano
Komission komissaarit ja heidän vastuualueensa.
Sam Jones III
Sam L. Jones III (s. 23. huhtikuuta 1983 Boston, Massachusetts) on yhdysvaltalainen näyttelijä. Hänet tunnetaan parhaiten Pete Rossin roolista televisiosarjassa Smallville, jossa hän näytteli kolmella ensimmäisellä tuotantokaudella ja vieraili vielä seitsemännellä.
Jones on koripalloilija Sam Jonesin poika. Smallvillen lisäksi hän on näytellyt elokuvassa Glory Road ja useissa televisiosarjoissa, kuten Oikeus ja kohtuus, Teho-osasto, C.S.I., Blue Mountain State ja Seitsemäs taivas.
Tuohimutka
pienoiskuva|Tuohimutkan asuinaluetta. Tuohimutka on pienalue Jyväskylän Halssilan kaupunginosan länsipuolella. Asuinalueen rakennuskanta koostuu pääosin 1940- ja 1950-luvuilla rakennetuista jällenrakennuskauden rintamamiestaloista, mutta alueella on myös rivi- ja kerrostaloasutusta. Tuohimutkan vieressä sijaitsee Seppälän alue, josta löytyy runsaasti palveluita.
Tulan alue
Tulan alue on hallinnollinen alue Keski-Venäjällä Itä-Euroopassa Moskovan eteläpuolella. Se rajoittuu pohjoisessa Moskovan alueeseen, idässä Rjazanin alueeseen, kaakossa Lipetskin alueeseen, etelässä Orjolin alueeseen ja lännessä Kalugan alueeseen.
Maantiede
Tulan alue kuuluu Keski-Venäjän ylänköön. Oka virtaa alueen länsiosan kautta sekä alueen pohjoisrajalla. Okan lisäjoista mainittakoon Upa. Lisäksi Don saa alkunsa alueen itäosasta.
Väestö
Tulan alueen asukasluku oli 1 553 925 (2010). Alueen suurimmat, yli 30 000 asukkaan kaupungit ovat Tula (501 169 as.), Novomoskovsk (131 386 as.), Donskoi (64 601 as.), Aleksin (61 732 as.), Štšokino (58 139 as.), Uzlovaja (55 282 as.), Jefremov (42 350 as.) ja Bogoroditsk (31 897 as.).
Hallinto
Tulan alue on yksi Venäjän federaation alueista (subjekti) ja sen pääkaupunki on Tula. Hallinnollisesti alue on jaettu 23 piiriin ja 21 kaupunkialueeseen. Paikallishallinnon johdossa on kuvernööri ja alueduuma.
Talous
Alueen tärkeimmät teollisuudenalat ovat koneenrakennus, rautametallurgia sekä kemian-, rakennusaine-, kevyt- ja elintarviketeollisuus. Lisäksi on ruskohiilen louhintaa. Alueen maatalous tuottaa viljaa, sokerijuurikasta ja karjataloustuotteita.
Oles Hontšar
Oles (Oleksandr) Terentijovitš Hontšar (, 3. huhtikuuta 1918 Suhan kylä, Pultavan alue – 14. heinäkuuta 1995 Kiova) oli ukrainalainen neuvostokirjailija.
Oles Hontšar syntyi talonpoikaisperheeseen. Hän osallistui toiseen maailmansotaan ja valmistui Dnipropetrovskin yliopistosta vuonna 1946.
Hontšarin trilogiaa Praporonostsi (”Lipunkantajat”, 1946–1948) pidettiin aikanaan yhtenä parhaista toista maailmansotaa kuvaavista neuvostoliittolaisista teoksista. Se sai Stalin-palkinnon vuosina 1948 ja 1949. Romaanit Tavrija (”Tauria”, 1952) ja Perekop (1957) kertovat Venäjän kansalaissodasta. Lenin-palkinnon saanut Paimenkello (Tronka, 1963) sekä romaanit Sobor (”Katedraali”, 1968), Tsyklon (”Matalapaine”, 1970), Bereh ljubovi (”Rakkauden ranta”, 1976) ja Tvoja zorja (”Sinun aamunkoittosi”, 1980) käsittelevät moraalis-eettisiä kysymyksiä.
Hontšar toimi Ukrainan kirjailijaliiton puheenjohtajana vuosina 1959–1971, Neuvostoliiton korkeimman neuvoston edustajana vuosina 1962–1989 sekä Neuvostoliiton kansanedustajana vuodesta 1989. Hän oli myös Ukrainan kommunistisen puolueen keskuskomitean jäsen ja NKP:n keskuskomitean ehdokasjäsen. Vuonna 1978 kirjailijasta tuli Ukrainan kansallisen tiedeakatemian akateemikko. Samana vuonna hän sai sosialistisen työn sankarin arvonimen ja vuonna 1982 Neuvostoliiton valtionpalkinnon.
Shenzhen Bao’anin kansainvälinen lentoasema
Shenzhen Bao’anin kansainvälinen lentoasema  on kansainvälinen lentoasema Shenzhenin kaupungin lähistöllä Guangdongin maakunnassa Kiinassa. Muun muassa Shenzhen Airlines, Jade Cargo International ja UPS Airlines operoivat lentoaseman kautta merkittävän osan lennoistaan.
Lentoasemalla oli kolme terminaalia – A, B ja D – joista kaksi ensimmäistä oli varattu kotimaan lennoille ja viimeinen ulkomaan lennoille. Niiden tilalle avattiin vuonna 2013 uusi terminaali 3, jolla on kapasiteettia 45 miljoonalle matkustajalle vuodessa.
Lentoaseman kautta kulki yli 45,6 miljoonaa matkustajaa vuonna 2017. Matkustajamäärällä mitattuna se oli Kiinan viidenneksi vilkkain lentoasema.
Ivan Bukavšin
Ivan Bukavšin (3. toukokuuta 1995 – 12. tammikuuta 2016 ) oli venäläinen shakinpelaaja. Hän voitti Euroopan juniorimestaruuden alle 12-vuotiaana, alle 14-vuotiaana ja alle 16-vuotiaana. Vuonna 2011 hän sai suurmestarin tittelin.
Hän voitti joulukuussa 2015, kuukautta ennen kuolemaansa, arvostetun Venäjän cupin.
Bukavšin kuoli äkillisesti aivoverenvuotoon.
Kim Byung-jun
Kim Byung-jun (s. 15. elokuuta 1991) on eteläkorealainen aitajuoksija, joka kilpailee 110 metrin aidoissa. Byung-junin ennätys pika-aidoissa on 13,39 s, joka syntyi Bangkokissa 13. kesäkuuta 2017.
Vuoden 2014 Aasian kisoissa Byung-jun oli hopealla ajalla 13,43 s. Vuoden 2015 Aasian-mestaruuskilpailuissa hän sijoittui pronssille ajalla 13,75 s. Lontoon MM-kilpailuissa 2017 Byung-jun juoksi alkuerissä 13,81 s, mutta ei päässyt välieriin.
Etelä-Korean mestaruuden 110 metrin aidoissa Byung-jun on voittanut vuonna 2012 ajalla 13,79 s, vuonna 2013 ajalla 13,85 s, vuonna 2014 ajalla 13,73 s ja vuonna 2017 ajalla 13,70 s.
Sisäradoilla
Lähde
Arushan rauhansopimus
Arushan rauhansopimus oli Ruandan presidentin Juvénal Habyarimanan ja Ruandan isänmaallisen rintaman elokuussa 1993 allekirjoittama sopimus. Sopimus saatiin aikaan neljätoista kuukautta kestäneiden neuvottelujen päätteeksi, joissa välittäjä toimi Tansanian hallitus ja Afrikan yhtenäisyysjärjestö. Sopimuksen tarkoituksena oli päättää Ruandan kolme vuotta jatkunut sisällissota, jossa oli kuollut arviolta 10 000 ihmistä. Sopimuksen tarkoituksena oli myös päättää maata hallinneiden hutujen ylivalta, mahdollistaa tuhansien tutsipakolaisten paluu maahan ja luoda maahan uusi demokraattinen hallitus.
Rauhanneuvottelut
Rauhanneuvottelut Arushassa alkoivat kesäkuussa 1992 ja aluksi niiden tarkoituksena oli luoda maahan kestävä tulitauko luottamuksen rakentamiseksi. Tulitaukosopimuksen mukaisesti sodan osapuolille jäi hallinnoitavaksi ne alueet, joita ne miehittivät sopimuksen solmimishetkellä. RPF:n hallintaan jäi kapea kaistale maan pohjoisosassa. Osapuolien väliin luotiin demilitarisoitu vyöhyke, jota turvasivat malilaiset, nigerialaiset, senegalilaiset ja zimbabwelaiset joukot.
Neuvottelujen toinen kierros alkoi elokuussa 1992. Sen tuloksena osapuolet allekirjoittivat pöytäkirjan laillisuuden noudattamisesta, joka perustui kansalliseen yhtenäisyyteen, demokratiaan ja ihmisoikeuksien noudattamiseen ja jonka tarkoituksena oli luoda pohja neuvotteluille varsinaisen väliaikaisen vallanjakoon perustuneen hallituksen muodostamiseksi.
Neuvottelut siirtymäkauden hallituksesta etenivät hitaasti syys-lokakuussa, kun presidentti Habyarimanan ja pääministeri Nsengiyaremyen edustaman hutuopposition välinen konflikti nousi esiin. Maltilliset hutupoliitikot syyttivät Habyarimanaa rauhanneuvottelujen hidastamisesta. Välittäjien aikaansaaman kompromissin mukaan Habyarimana tulisi säilyttämään presidentin virkansa siirtymäkautena, mutta suuri osa presidentin vallasta siirrettiin pääministerin johtamalle hallitukselle. Siirtymäkauden hallituksen tavoitteiksi asetettiin siirtyminen demokratiaan, kansallisen turvallisuuden vahvistaminen, pakolaisten paluun mahdollistaminen ja sodanjälkeisen jälleenrakennuksen aloittaminen.
Marraskuussa jatkuneiden neuvottelujen kiistakysymykseksi nousi Vallankumouksen puolustuskomitean, eli Habyarimanaa kannattaneiden äärihutujen, nouseminen siirtymäkauden hallitukseen. RPF vastusti CDR:n osallistumista, koska ei pitänyt sitä virallisena poliittisena puolueena. RPF:n näkökulma voitti, mutta CDR sanoutui samalla irti vallanjakosopimuksesta syyttäen sen antavan RPF:lle liian suuren vaikutusvallan. Myös Habyarimana kritisoi sopimusta samasta syystä. Habyarimanan näkemyksen tukemana CDR aloitti väkivaltakampanjan neuvottelun kannattaneiden joukossa. Tammikuussa 1993 hallituksen kuolemanpartiot hyökkäsivät tutseja ja maltillisia hutuja vastaan. RPF vastasi aloittamalla uudelleen sotilaallisen toiminnan.
Sopimuksen allekirjoittaminen
Tulitaukosopimuksen raukeaminen vaikeutti Tansanian pyrkimyksiä saada osapuolet uudelleen neuvottelupöytään. Lopulta osapuolet sitoutuivat saattamaan rauhanneuvottelut loppuun ja maalis-kesäkuussa käydyissä neuvotteluissa keskityttiin Ruandan uuden armeijan luomiseen integroimalla RPF:n ja hallituksen armeijat, pakolaisten paluukysymykseen ja vallan siirtämisen yksityiskohtiin. 24. kesäkuuta jäljellä olevista kysymyksistä oli päästy yksimielisyyteen, mutta hallituksen edustajat vaativat allekirjoittamisen siirtämistä myöhemmäksi, jotta sopimukseen perehtymiselle olisi jäänyt aikaa. Habyarimana pyrki viivästyttämään sopimuksen ratifioimista kritisoimalla armeijan komentovirkojen tasapuolista jakoa. Lisääntyneen sisäisen ja kansainvälisen painostuksen alla hänen oli kuitenkin suostuttava sopimuksen allekirjoittamiseen. Sopimus allekirjoitettiin 4. elokuuta 1993.
Sopimuksen vaikutukset
Sopimukseen kuului myös YK:n rauhanturvajoukon UNAMIR:in sijoittaminen Ruandaan kunnes olot olisivat normalisoituneet. Äärihutuaatetta kannattanut Kangura-lehti väitti UNAMIRin tehtävän olevan vain tutsien nostaminen valtaan, mutta muistutti samalla, että rauhanturvaajat olivat yleensä raukkamaisia ja tulisivat vain seuraamaan sivusta mahdollisten väkivaltaisuuksien puhjetessa.
6. huhtikuuta 1994 presidentti Habyarimanan lentokone oli laskeutumassa Kigalin lentokentälle hänen palatessaan Tansaniasta kokouksesta, johon oli osallistunut joukko naapurimaiden päämiehiä, kun tuntemattomasta paikasta ammuttu ranskalainen Milan-ohjus osui presidentin koneeseen. Seuranneessa räjähdyksessä kone tuhoutui täydellisesti ja kaikki matkustajat, joukossa myös Burundin uusi presidentti Cyprien Ntaryamira, kuolivat. Habyarimanan salamurhaajia ei varmuudella tiedetä, mutta yleisesti on arveltu, että kyseessä olisi ollut joukko presidentin henkivartiokaartin äärihutuja. Ruandan valtionradio syytti presidentin salamurhasta seuraavana aamuna RPF:ää ja UNAMIR-joukkoja.
Presidentin murhan jälkeisenä päivänä äärihutut likvidoivat nopeasti Arushan rauhansopimusta kannattaneet maltilliset hutupoliitikot, muun muassa pääministeri Agathe Uwilingiyimana ja aloittivat Ruandan kansanmurhan. RPF, jonka joukkoja oli sijoitettu Arushan rauhansopimuksen mukaisesti Kigalin lähellä olevaan sotilastukikohtaan, aloitti sotatoimet alle 24 tuntia Habyarimanan murhan jälkeen. Ruandan armeija vastasi RPF:n offensiiviin ja sisällissota alkoi uudelleen.
Rainy River (Ontario)
Rainy River on kylä Kanadassa, Ontarion provinssissa. Se sijaitsee valtakunnanrajana toimivan Rainy River -joen rannalla. Kylässä sijaitsee raja-asema ja joen ylittävän Baudette-Rainy River International Bridge -sillan kautta yhteys Baudetten kaupunkiin Minnesotaan. Kylän väkiluku oli vuonna 2006 suoritetussa väestönlaskennassa 909 asukasta. 250px|left|thumb|Rainy Riverin kunnantalo Vuonna 1895 alueelle saapui ensimmäiset asukkaat, jotka perustivat sahan. Vuonna 1898 Beaver Mills Lumber Company osti perustetun sahan ja asutuskeskus nimettiin yhtiön mukaan "Beaver Mills". Nimi säilyi vuoteen 1904 jolloin kylä virallisti perustettiin ja otti nimensä Rainy River joen mukaan.
Alueella on runsaasti rautamalmia ja kaivostoiminta on tärkeä teollisuudenala kylässä. Ensimmäiset merkit rautamalmista löydettiin vuonna 1897, kun Steep Rock -järven rannalta löydettiin hematiittilohkareita, jotka ilmaisevat rautamalmin esiintymisen. Muistolaatta malmiesiintymästä on pystytetty alueelle.
Kylän väkiluku kasvoi nopeasti 1900-luvun alussa voimakkaasta metsätaloudesta johtuen. Vuonna 1901 Ontario and Rainy River Railway -rautatie aloitti toimintansa. Se yhdistettiin vuonna 1915 Canadian Northern Railway -yhtiöön, joka on nykyisin Canadian National Railway -yhtiön omistuksessa. Vuonna 1910 Minnesotan puolelta alkunsa saanut suuri metsäpalo tuhosi suuren osan kaupunkia. Tämän vuoksi sahateollisuus muutti pois kylästä ja väkiluku putosi 4 500 asukkaasta noin 1 000:een asukkaaseen. Nykyisin kalastus- ja metsästysturismista on muodostunut tärkeä tulonlähde kylälle.
Manner-Eurooppa
thumb|200px|right|Brittiläinen käsitys Manner-Euroopasta.
Manner-Eurooppa on Euroopan maanosan mannerosa, joka käsittää pääosan Euroopasta. Siihen eivät kuulu saaret, joskus pois luetaan myös niemimaat. Manner-Eurooppaan luetaan eri puolilla Eurooppaa hieman erilaisia alueita. Erityisesti brittiläisessä käytössä termi viittaa muuhun Eurooppaan lukuun ottamatta Britteinsaaria (Iso-Britannia, Irlanti ja ympäröivät saaret) ja mahdollisesti Islantia. Pohjoismaisessa käytössä Manner-Eurooppa voi viitata muuhun Eurooppaan lukuun ottamatta saaria ja Pohjoismaita.
Brendan Shinnimin
Ura
Shinnimin pelasi juniorikiekkoa WHL-joukkue Tri-City Americansissa. Kaudella 2011–2012 hän voitti koko WHL:n pistepörssin 134 pisteellään saaden Bob Clarke Trophyn. Hän oli WHL:n lisäksi myös CHL:n paras pistemies. Hän voitti WHL:n arvokkaimmalle pelaajalle annettavan Four Broncos Memorial Trophyn ja tuli valituksi läntisen konferenssin tähdistöön. Shinnimin lopetti junioriuransa 3. helmikuuta 2012 alkaneella 38 ottelun mittaisella pisteputkella, jonka aikana hän teki 83 tehopistettä.
Shinnimiä ei varattu NHL:ään. 2. maaliskuuta 2012 Arizona Coyotes kiinnitti hänet kolmivuotisella tulokassopimuksella.
Jokioisten Pappilamuseo
Pappilana, lukkarin puustellina ja kartanon työväen asuntona toiminut rakennus entisöitiin pappila-aikaiseen asuunsa ja avattiin Pappilamuseona vuonna 1959. Museotoiminnasta vastaa Jokiläänin Kotiseutuyhdistys ry. Kaksikerroksisen rakennuksen alakerrassa sijaitseva museo pyrkii kuvaamaan mahdollisimman aidosti 1800-luvun puolivälin maalaispappilan elämänmenoa. Kokoelmassa on kirkollisen- ja siviiliesineistön lisäksi Miina Sillanpään muistoesineitä. Talousneuvos, ministeri Miina Sillanpään synnyintorpan muistokivi sijaitsee museomäen länsirinteellä. Museopihaan kuuluu lisäksi kaksi aittaa, savusauna ja lato.
Urheilujuoma
Urheilujuomalla tarkoitetaan ennen kaikkea pitkäkestoisen urheilusuorituksen yhteydessä nautittavaa, itse tehtyä tai kaupallista juomaa. Urheilujuoman tarkoituksena on korvata hikoillessa menetetty neste ja kivennäisaineet. Hiilihydraattipitoisena se osaltaan auttaa täydentämään suorituksen aikana kuluvia energiavaroja.
Urheilujuomien koostumus
Seuraavassa keskitytään lähinnä kaupallisiin, suorituksen aikana nautittaviin valmisteisiin, joiden ravintosisällöt ovat hyvin tiedossa.
Yleisesti ottaen juomat voidaan jakaa kolmeen ryhmään:
Useimmat kaupalliset juomat kuuluvat kahteen ensimmäiseen ryhmään. Hypertoniset juomat, joista esimerkkeinä käyvät laimentamattomina tuoremehu ja makea virvoitusjuoma, ovat hitaammin imeytyviä ja saattavat joillakin henkilöillä aiheuttaa ruoansulatusvaivoja.
Suurin osa energiaa antavista hiilihydraateista on juomissa heti imeytyvänä glukoosina, eli rypälesokerina, lopun ollessa muita sokereita, kuten fruktoosia ja sakkaroosia.
Juomien sisältämiä kivennäisaineita ovat natrium ja ainakin osa seuraavista: kalium, magnesium ja kloori. Kivennäisaineet ovat tärkeitä muun muassa sydämen ja muiden lihasten ja hermoston toiminnalle, soluaineenvaihdunnalle, sekä elimistön vesitasapainolle muun muassa janon tunteen säätelijöinä. Näistä tarkein on tässä yhteydessä on natrium, jonka pitoisuuden suhteellisen lieväkin nousu (hypernatremia) tai lasku (hyponatremia) elimistössä voi tuottaa oireina muun muassa väsymystä, uneliaisuutta, pahoinvointia tai huimausta.
Proteiinia ja rasvaa kaupalliset urheilujuomat sisältävät hyvin vähän jos ollenkaan, sen sijaan kofeiinia on joihinkin lisätty piristeeksi ja väitettyjen muiden hyötyjen takia.
Esimerkkinä yhden isotonisen urheilujuoman, Gatoraden, valmistajan ilmoittama ravintosisältö per 1 dl valmista juomaa:
Itse tehdyt urheilujuomat
Vaihtoehto kaupallisille tuotteille on luonnollisesti itse tehty. Reseptejä ja sitä myötä koostumuksia on monia, mutta yleisesti käytettäviä ainesosia ovat hunaja (mm. glukoosia ja fruktoosia) tai sokeri (eli sakkaroosi), suola, marja- tai hedelmämehu, sekä maltodekstriini. Palautusjuomiin myös heraproteiini tai soija. Yksinkertaisimmillaan urheilujuoman tekee lisäämällä vajaan tl suolaa ja 2-5 rkl sokeria 1 litraan vettä.
Palautumis- ja tankkausjuomat
Urheilujuomia käytetään myös suorituksen jälkeen, tarkoituksena nopeuttaa elimistön ravinnevarantojen uudelleentäyttymistä ja tehostamaan harjoituksen vaikutusta. Palautumisjuoma on tyypillisesti veteen sekoitettua maitoheraproteiinia ja maltodekstriiniä (tärkkelystä), mutta kaupalliset valmisteet voivat sisältää lisäksi muun muassa glukoosia, kreatiinia, lisättyä glutamiini -aminohappoa, vitamiineja, hivenaineita, maitohappobakteereja sekä väri- ja makeutusaineita.
Vaativaa suoritusta edeltävään kehon glykogeenivarastojen täyttöön voi hiilihydraatteja nauttia myös nestemäisessä muodossa. Tällöin puhutaan tankkausjuomasta.
Muuta
Yleisen käsityksen mukaan urheilujuomat eivät ole tarpeellisia kevyessä tai lyhytkestoisessa kuntoilussa (alle 1h), vaan juomaksi riittää pelkkä vesi. Tarpeeseen vaikuttaa myös harjoituskertojen tiheys. Kaupallisia juomia markkinoidaan optimaalisina pitoisuuksiltaan, imeytyvyydeltään ja teholtaan, mutta ainakin tavalliselle kuntoilijalle niiden etu itse tehtyyn nähden on kyseenalaistettavissa. Sokerisina ja usein lievästi happamina urheilujuomien säännöllinen käyttö on jonkinlainen uhka hampaille, varsinkin kun suu fyysisessä harjoituksessa tapaa kuivua. Tätä haittaa voi ehkäistä välttämällä juoman purskuttelua suussa ja huuhtomalla suu puhtaalla vedellä harjoituksen jälkeen.
Tunnettuja urheilujuomatuotteita ovat muun muassa Dexal, Easybody, Flow, Gainomax, Gatorade, Gerimax, Gutzy, 3Action, Hart-Sport, Leader, Maratonic, Maxim, Mivitotal, Powerbar, Powerade, Puhti, Sportbalans, Squeezy ja Tonalin.
Latela
Latela on maaliskuussa 2013 Yle TV2-kanavalla alkanut tositelevisiosarja, jossa seurataan autoharrastajaporukan arkea.
Jäsenet
Latela Junior
Ensimmäinen tuotantokausi
thumb|255px|Ensimmäisen tuotantokauden tunnus. Ensimmäinen tuotantokausi alkoi Yle TV2 -kanavalla 25. maaliskuuta 2013.
Toinen tuotantokausi
thumb|255px|Toisen tuotantokauden tunnus. Toinen tuotantokausi alkoi 16. huhtikuuta 2014.
Neljäs tuotantokausi
pienoiskuva|Neljännen tuotantokauden tunnus. Neljäs tuotantokausi alkoi 25. elokuuta 2016. Kauden 10 jaksoa julkaistiin Yle Areenassa 1.8.2016.
Latelat kunnostavat tilaustyönä osiin puretun Ford Mustang 1967 uuteen uskoon. Palkintona tehtävästä on matka Amerikkaan, mutta urakka osoittautuu paljon odotettua suuremmaksi.
Viides tuotantokausi
Viidennen tuotantokauden kuvaukset olivat kesällä 2017. Kausi, jossa on 10 jaksoa julkaistiin 16. heinäkuuta 2018 Yle Areenassa. Tämä oli viimeinen Filmaattiset Oy:n kanssa tehty tuotanto.
Huttunen tekee Ford Taunusta tulisella kiireellä Taunusten kokoontumisajoihin. Lisäksi ulkomaan reissu vie pojat autolla Albaniaan.
Kuudes tuotantokausi - Latela 6.0
Kuudennen tuotantokauden 10 jaksoa julkaistiin keväällä 2021 Discovery+-palvelussa. Tuotantokauden ohjasi Lauri Huttunen itse.
"Possunokka" Transitista 1974 tehdään tultasyöksevä hirmu, joka pääsee esiintymään saksalaisen Scooter-yhtyeen videolle. Myös offroad-autoa tehdään sekä seniori- että junioritallissa.
Seitsemäs tuontantokausi - Latela 2022
Seitsemäs tuontantokausi julkaistiin 7.9.2022 Discovery+-palvelussa.
Huttunen on ryhtynyt yrittäjäksi. Transitin ja Letukan risteytystä, Autot-elokuvan Martti-autoa tehdään Seinäjoen Ideaparkiin. Luvassa on myös Alfa Romeoitten laittoa kahden kilpailevan tallin välillä sekä Italian reissu.